वारदात : शहर कोसली से बाइक डहीना से जीप चोरी
रेवाड़ी | पुलिसकी तमाम सख्ती के बाद भी जिले में चेरी की घटनाएं रुक नहीं रही हैं। जिले में एक बार फिर अलग-अलग स्थानों से तीन वाहन चाेरी हो गए। इसमें डहीना से एक घर के बाहर खड़ी जीप चोरी हो गई। वहीं शहर के एक मॉल की पार्किंग से बाइक गायब हो गई। कोसली से भी दुकान के बाहर खड़ी बाइक को चोर माैका पाकर चोरी कर ले गए। तीनों ही मामलों में पुलिस ने चाेरी का मामला दर्ज कर जांच शुरू कर दी है।
जानकारी के अनुसार शहर थाना पुलिस को शिकायत देकर सेक्टर-4 निवासी जीतन यादव ने कहा कि रविवार को वह अपनी बाइक पर बीएमजी मॉल में गया था। उसने अपनी बाइक पर्ची कटाकर मॉल की पार्किंग में ही खड़ी की थी। जब वह वापस आया तो पार्किंग से बाइक गायब थी। उसने बाइक का वहां गार्ड से पता भी किया, मगर कहीं पता नहीं चला। जीतन ने पुलिस को मामले की शिकायत दी। इधर, कोसली थाना पुलिस को शिकायत देकर रतनथल निवासी परमाल ने कहा कि 3 मार्च को वह बाइक पर कोसली रेलवे स्टेशन बाजार में आया था। उसने अपनी बाइक एक दुकान के बाहर खड़ी कर दी तथा वह सामान लेने चला गया। कुछ देर बाद वह वापस लौटा तो बाइक गायब मिली। वहीं डहीना चौकी पुलिस को दी शिकायत में डहीना निवासी प्रशांत ने कहा है कि रात को उसने अपनी जीप घर के बाहर ही खड़ी की थी। सुबह जीप गायब मिली। आसपास ढूंढ़ने पर ही भी जीप का कहीं पता नहीं पाया। आखिर इसकी शिकायत पुलिस को दी गई। पुलिस ने मामला दर्ज कर लिया है।
bho_Deva hin_Deva hin_Deva